KUUENDA KOOSSEISU
MÄÄRUS
Haapsalu,			30. aprill 2010 nr 
									Eelnõu

Haapsalu linna 2010. aasta esimese lisaeelarve 
vastuvõtmine ja Haapsalu linna eelarve muutmine

Määrus kehtestatakse valla ja linnaeelarve seaduse § 12 lg 1, § 23, § 24 lg 1 ja 2, § 25, kohaliku omavalitsuse korralduse seaduse § 22 lg 1 p 1, § 38 lg 3 ja § 39, Haapsalu põhimääruse § 12 lg 1 p 1, § 46, Haapsalu Linnavolikogu 27.06.2003 määrusega nr 17 kinnitatud “Eelarve koostamise, muutmise ja täiendamise korra” p 5 alusel ning tulenevalt linnavalitsuse ettepanekust.

§ 1. Võtta vastu Haapsalu linna 2010. aasta esimene lisaeelarve, tulud summas 810643,00 krooni ja kulud summas 810643,00 krooni. 

§ 2. Muuta Haapsalu Linnavolikogu 29.01.2010 määrusega nr 03 kinnitatud Haapsalu linna 2010. aasta eelarve vastavalt lisadele 1 ja 2.

§ 3. Määrus jõustub kolmandal päeval pärast avalikustamist linnavolikogu kantseleis.

Jaanus Karilaid
Volikogu esimees

SELETUSKIRI
Eelnõule „Haapsalu linna 2010. aasta esimese lisaeelarve vastuvõtmine ja Haapsalu linna eelarve muutmine“

Haapsalu Linnavalitsuse poolt on koostatud linna 2010. aasta esimese lisaeelarve projekt. Eelnõu kohaselt suurenevad linna eelarve tulud 810643,00 krooni ja kulud 810643,00 krooni. 

Tulud

322 Laekumine majandustegevusest- tulude laekumisi vähendatakse 300 000 krooni võrra. Esialgselt planeeritust väiksem laekumine on tingitud teiste KOV-de õpilaste koolitamise eest laekuvate tulude vähenemisest. Eelarve kinnitamisel lähtuti prognoositud summadest. Samuti ei olnud aasta alguses sõlmitud lepingut toimetuleku klasside üle andmiseks Vidruka koolile. Tänaseks on selgunus täpsed õpilaste nimekirjad, mille alusel laekub teistelt KOV-lt 100 000 krooni vähem lasteaia kohamaksu, 50 000 krooni üldhariduskoolide kohamaksu ja 150 000 krooni vähem huvikoolide kohamaksu.
35 Toetused- Käesolevaks ajaks on täpsustunud riigi poolsed toetused. Kokku suureneb korrigeerimise tulemusel toetuste summa 1 110 643 krooni.

Kulud

01800 Omavalitsuste liikmemaks ja ühistegevuse kulud- vähendus 140 000.
Kulude vähenemine on tingitud Läänemaa omavalitsuste liidu otsusest vähendada liidu eelarvet 20%. Seoses sellega vähenes Haapsalu linna liikmemaks 140 000 krooni võrra.

04510 Linna teed ja tänavad – suurendus 450 000. Keskmisest külmem ja lumerohkem talv tekitas erakorralisi kulutusi. Planeeritust rohkem kulus vahendeid lume koristamisele linna tänavatelt ning ees ootab planeeritust suurem teekatete remont.

05400 Haljastus – vähendus 450 000 kr. Linna haljasalade ja parkide korrashoiuks viidi läbi riigihange. Selle tulemusel sõlmitud hooldusleping osutus esialgselt planeeritust ca 450 000 krooni võrra soodsamaks.

06601 Elamu ja kommunaalmajanduse haldamine- suurendus 100 000 krooni. Linna munitsipaalpinnad on suures osas amortiseerunud. Käesolevaks aastaks planeeritud vahendid on kulunud peamiselt ootamatuteks avariitöödeks. Täiendavate tööde vajadus on ca 50 000. Lisaks on kavas remontida Haapsalu turu piirdeaeda summas 50 000 krooni.

Haridusasutuste investeeringud
Haridusasutuste hallatavate hoonete investeeringuteks eraldatud vahenditest on kavas teostada peamiselt Päästeameti ettekirjutustest tulenevaid erakorralisi töid. 
Lisaeelarve investeeringute vahenditest summas 555 000 teostatakse remonditöid Haapsalu Noortekeskuses 40 000 krooni, Lasteaias Vikerkaar 200 000 krooni, Haapsalu linna Algkoolis 15 000, Haapsalu Gümnaasiumis 100 000 krooni ja Haapsalu Wiedemanni Gümnaasiumis 200 000 krooni eest.

091106 Haapsalu laste koolitus teiste KOV lasteaedades – vähenemine 100 000 krooni
092204 Haapsalu Laste koolitus teiste KOV koolides – suurenemine 100 000 krooni.
Muudatused on tingitud seoses õpilaste nimekirjade täpsustumisega. Samuti on lõplikult kinnitanud kooli või lasteaia kohamaksu suuruse kõik omavalitsused, kus õpivad Haapsalu lapsed.

09800 Muu Hariduskulu  - suurendus 15 000 kr. Täiendatakse haridusega seotud ürituste ja ettenägematute kulutuste katteks kasutatavat reservi.

Sotsiaalse kaitse kulutusi suurendatakse eelarve eelnõu kohaselt kokku 160 043 krooni võrra.
10402 Perekondade ja laste sotsiaalne kaitse- suurenemine 100 000 krooni. Läänemaa omavalitsuste liidu liikmemaksu vähendamine andis vabanenud vahendite arvelt võimaluse suurendada ühekordsete toetuste maksmist vähekindlustatud peredele.

Riigi poolsete toetuste täpsustunud summade tulemusel korrigeeriti järgmisi kulueelarveid
10121 Sotsiaalhoolekande teenused puuetega inimestele- vähenes toetus puudega lapse hooldajatele summas 15 436 krooni.
10701 Riiklik toimetulekutoetus- toimetulekutoetuse vahendid suurenesid summas 76 479 krooni ja sotsiaalteenuste korraldamiseks kavandatud vahendid vähenesid 1000 krooni.

Lisaeelarve täpne jaotus on toodud eelnõu lisades 1-2.
Linnavalitsus teeb ettepaneku eelnõu määrusena vastu võtta.

Martin Schwindt
Finantsjuht